ཉིན་དེ་ནི་ལྷ་ས་གྲོང་ཁྱེར༼མི་རིགས་མཐུན་སྒྲིལ་ཡར་ཐོན་གྱི་དུས་ཆེན༽ཐོག་མ་དེ་ཡིན་པ་རེད།བོད་རྒྱ་མི་རིགས་ལྷག་བསམ་རྣམ་དག་གིས་མཐུན་སྒྲིལ་མཉམ་གནས་དང་།མཉམ་དུ་ཕྱི་རྒྱལ་བཙལ་འཛུལ་པ་འགོག་པ།མེས་རྒྱལ་གྱི་བླ་ན་མེད་པའི་ས་ཁོངས་ལ་སྲུང་སྐྱོབ་བྱེད་པའི་ལོ་རྒྱུས་ཀྱི་དཔང་རྟགས་ཀོན་ཏི་གེ་སར་ལྷ་ཁང་བཟོ་སྐྲུན་ལེགས་གྲུབ་ཟིན་ནས་སྒོ་བྱང་འགེལ་བའི་མཛད་སྒོ་དེ་ལྷ་སར་སྤེལ་བ་རེད།ལོ་ངོ་༢༠༠ལྷག་ཙམ་གྱི་ལོ་རྒྱུས་ལྡན་པའི་ཀོན་ཏི་གེ་སར་ལྷ་ཁང་ནང་རྒྱ་རིགས་ཀྱི་ཀོན་ཡོན་དང་བོད་རིགས་ཀྱི་གླིང་གེ་སར་རྒྱལ་པོའི་སྐུ་བརྙན་སྐྲུན་ཡོད་པ་དང་ཁོང་རྣམ་གཉིས་ནི་གྲགས་ཅན་གྱི་དམག་དཔོན་ཞིག་ཡིན་པ་རེད།རྒྱུས་ལོན་བྱས་པར་གཞིགས་ན།ཀོན་ཏི་གེ་སར་ལྷ་ཁང་དེ་ནི་༢༠༠༧ལོའི་སྤྱི་ཟླ་༥པར་བོད་རང་སྐྱོང་ལྗོངས་རིམ་པའི་རིག་དངོས་སྲུང་སྐྱོབ་ཀྱི་ཚན་པར་གཏན་འཁེལ་བྱས་ཡོད་པ་དང་།སྔ་རྗེས་སུ་མ་དངུལ་སྒོར་ཁྲི་༩༠༠ལྷག་བཏང་ནས་ཞིག་གསོ་ཐེངས་གཉིས་བྱས་ཡོད་པ་རེད།ཀོན་ཏི་གེ་སར་ལྷ་ཁང་དེ་ནི་ད་ཆ་ལྷ་སའི་གྲོང་མིའི་རྒྱལ་གཅེས་རིང་ལུགས་ཀྱི་སློབ་གསོ་སྤེལ་གནས་གཙོ་བོའི་གྲས་ཞིག་ཏུ་གྱུར་ཡོད་ལ་ཡུལ་སྐོར་གྱི་ལྗོངས་ཁུལ་ཞིག་ཏུའང་གྱུར་ཡོད་པ་རེད།